2014/2015 oʻquv yilida Oʻzbekiston Respublikasining oʻrta maxsus, kasb-hunar taʼlimi muassasalariga oʻqishga qabul qilish toʻgʻrisida
(resolution, 2021-02-22)

Umumtaʼlim maktablarining 9-sinflari bitiruvchilarini kasb-hunar kollejlari va akademik litseylarda oʻqitish bilan toʻliq qamrab olishni, respublika mintaqalari iqtisodiyoti tarmoqlari va sohalarida talab yuqori boʻlgan kasblar va mutaxassisliklar boʻyicha oʻrta maxsus, kasb-hunar taʼlimi maʼlumotli kadrlarni maqsadli va sifatli tayyorlashni taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Iqtisodiyot vazirligi, Oliy va oʻrta maxsus taʼlim vazirligi, Oʻrta maxsus, kasb-hunar taʼlimi markazi, Xalq taʼlimi vazirligi, Mehnat va aholini ijtimoiy muhofaza qilish vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklarining iqtisodiyot tarmoqlari va sohalarida aniq kasblar boʻyicha kasb-hunar kollejlari bitiruvchilariga amaldagi ehtiyojni tanqidiy tahlil qilish asosida tayyorlangan, 2014/2015 oʻquv yilidan boshlab respublika hududlarida 1-ilovaga* muvofiq 30 ta kasb-hunar kollejini qayta ixtisoslashtirishga doir takliflari qabul qilinsin. 2. Iqtisodiyot tarmoqlari va sohalarining oʻrta maxsus, kasb-hunar taʼlimi maʼlumotli mutaxassislarga boʻlgan real ehtiyojidan kelib chiqqan holda 2014/2015 oʻquv yilida umumtaʼlim maktablarining 9-sinflari bitiruvchilarini respublikaning kasb-hunar kollejlari va akademik litseylariga oʻqishga qabul qilishning umumiy parametrlari 2 va 2.1 — 2.13-ilovalarga* muvofiq tasdiqlansin. 3. Oʻzbekiston Respublikasi taʼlim muassasalariga qabul qilish boʻyicha Davlat komissiyasi (A.I. Ikramov) respublikaning kasb-hunar kollejlari va akademik litseylariga qabul qilishning belgilangan parametrlaridan kelib chiqqan holda bir hafta muddatda 2014/2015 oʻquv yilida viloyatlar, shaharlar va tumanlar boʻyicha har bir kasb-hunar kolleji va akademik litseyga umumtaʼlim maktablarining 9-sinflari bitiruvchilarini oʻqishga qabul qilish parametrlarini tasdiqlasin. Oʻquvchilar va ular ota-onalarining tanlangan va iqtisodiyot tarmoqlarida ehtiyoj mavjud boʻlgan mutaxassisliklar boʻyicha oʻqishga talabini, taʼlim muassasalarida zarur moddiy-texnika baza mavjudligini hisobga olgan holda umumtaʼlim maktablarining 9-sinflari bitiruvchilari kasb-hunar kollejlari va akademik litseylarda oʻqitish bilan toʻliq qamrab olinishini taʼminlashga alohida eʼtibor berilsin. 4. Oʻzbekiston Respublikasi taʼlim muassasalariga qabul qilish boʻyicha Davlat komissiyasiga, zarurat boʻlganda, umumtaʼlim maktablarining 9-sinflari bitiruvchilari oʻrta maxsus, kasb-hunar taʼlimi muassasalarida oʻqitish bilan toʻliq qamrab olinishini taʼminlash maqsadida kasb-hunar kollejlari va akademik litseylarga oʻqishga qabul qilish koʻrsatkichlariga oʻzgartirishlar kiritish huquqi berilsin. 5. Oʻzbekiston Respublikasi Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi oʻz tasarrufida oʻrta maxsus, kasb-hunar taʼlimi muassasalari boʻlgan vazirliklar va idoralar bilan birgalikda 2014/2015 oʻquv yilida umumtaʼlim maktablarining 9-sinflari bitiruvchilarini kasb-hunar kollejlari va akademik litseylarga oʻqishga qabul qilishning belgilangan umumiy parametrlari soʻzsiz bajarilishini taʼminlasin hamda shu yil 10-avgustgacha boʻlgan muddatda oʻqishga qabul qilish natijalari boʻyicha Vazirlar Mahkamasiga yakuniy axborotni taqdim etsin. 6. Qoraqalpogʻiston Respublikasi Vazirlar Kengashi Raisi, viloyatlar, tumanlar va shaharlar hokimlari, Oʻzbekiston Respublikasi Xalq taʼlimi vazirligi va uning hududiy organlari, Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi rahbarlari zimmasiga umumtaʼlim maktablarining 9-sinflari bitiruvchilarini kelgusida kasb-hunar kollejlari va akademik litseylarda oʻqitish bilan toʻliq qamrab olishni taʼminlash yuzasidan shaxsiy masʼuliyat yuklansin. Umumtaʼlim maktablarining 9-sinflarini bitiruvchi qizlar kasb-hunar kollejlari va akademik litseylarda oʻqitish bilan qamrab olinishiga alohida eʼtibor qaratilsin. 9-sinflar bitiruvchilarini oʻqitish bilan qamrab olishning yakuniy natijalari toʻgʻrisida joriy yilning 15-avgustigacha boʻlgan muddatda Vazirlar Mahkamasiga axborot berilsin. 7. Oʻzbekiston Respublikasi Moliya vazirligi 2014/2015 oʻquv yili uchun oʻrta maxsus, kasb-hunar taʼlimi muassasalariga oʻqishga qabul qilishning tasdiqlangan parametrlarini hisobga olgan holda kasb-hunar kollejlari va akademik litseylar taʼminoti uchun Oʻzbekiston Respublikasi Davlat budjetidan belgilangan tartibda zarur mablagʻlar ajratilishini taʼminlasin. 8. Oʻzbekiston Respublikasi Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi manfaatdor vazirliklar va idoralar, mahalliy davlat hokimiyati organlari bilan birgalikda qayta ixtisoslashtirilayotgan, shuningdek yangidan foydalanishga topshirilayotgan va rekonstruksiya qilinayotgan kasb-hunar kollejlari va filiallarda 2013/2014 oʻquv yili boshlangunga qadar sifatli oʻquv-tarbiya jarayonini tashkil etish, ularni yuqori malakali oʻqituvchi kadrlar bilan toʻldirish, kadrlar tayyorlash yoʻnalishlariga muvofiq oʻquv-laboratoriya asbob-uskunalari, kompyuter texnikasi, zarur normativ-huquqiy hujjatlar, oʻquv va metodik adabiyotlar bilan taʼminlash chora-tadbirlarini koʻrsinlar. 9. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vazirining oʻrinbosari A.I. Ikramov zimmasiga yuklansin.